الصفحه دى يتيمه, حاول تضيفلها لينك فى صفحات تانيه متعلقه بيها. الدكتور ايمن زهرى اكاديمى و كاتب مصرى مولود سنة 1964 فى سوهاج فى صعيد مصر, باحث متخصص فى دراسات الهجره و الدراسات السكانيه و له حداشر كتاب منشور بالعربى. الدكتور زهرى معاه دكتوراه فى دراسات الهجره من جامعة ساسيكس فى انجلترا و اشتغل باحث و خبير ومستشار و استاذ جامعى فى اماكن كتيره زى الجامعه الامريكيه فى القاهره و الجامعه الامريكيه فى بيروت و المعهد الدنماركى للدراسات الدوليه و الاتحاد الاوروبى و الامم المتحده و المجلس القومى للسكان فى مصر و المركز الديموجرافى فى مصر و جامعة الدول العربيه و المجلس القومى لحقوق الانسان فى مصر و لجنة الامم المتحده الاقتصاديه لغرب آسيا (الاسكوا) و لجنة الامم المتحده لافريقيا., هوا كمان مؤسس و رئيس الجمعيه المصريه لدراسات الهجره. في أكتوبر 2021 اللجنة العامة في مجلس النواب اختارت الدكتور زهري عضو في المجلس القومي لحقوق الانسان في تشكيلة الجديد اللي صدر بيه قرار من رئيس الجمهورية في ديسمبر 2021. اتنشر للدكتور زهرى اكتر من 70 بحث و دراسه عن الدراسات السكانيه و دراسات الهجره فى ادوريات علميه دوليه و اقليميه و محليه و شارك فى مؤتمرات و ندوات وطنيه و اقليميه و دوليه مرتبطه بمجالات اهتماماته البحثيه, اتنشر ليه كمان مقالات فى الصحافه المصريه و العربيه, صدر ليه باللغه العربيه: دفتر احوال المجتمع المصرى, 2006 (مجموعه مقالات).